钦定古今图书集成/历象汇编/岁功典/第043卷 > 夏日二首 前人
## 钦定古今图书集成/历象汇编/岁功典/第043卷 > 夏日二首 前人

长夏邨墟风日清，檐牙喜雀已生成。蝶衣晒粉花枝
午，蛛网添丝屋角晴。落落疏帘邀月影，嘈嘈虚枕纳
溪声。久判两鬓如霜雪，直欲渔樵过此生。

黄帘翠幕断飞蝇，午影当轩睡未兴。枕稳海鱼镌紫
石，扇凉山雪画青缯。廊阴日转雕阑树，坐冷风生玉
碗冰。满案诗书尘蠹甚，故应疏懒过炎蒸。